«Լույսի» ուսանող Արթուր Ասլանյանը բիզնես նախագիծ է մշակել, որն անվանել է «Նորարարության խելամիտ սերունդ» (Intelligent Generation of Innovation): Իր թիմի օգնությամբ նա աշխատել է ստեղծել ծրագրավորման, ռոբոտիկայի և արհեստական ինտելեկտի ուսուցման մի հաստատություն, որը հիմնված է Մասաչուսեթսի տեխնոլոգիայի ինստիտուտի ուսումնական ծրագրի վրա։ Այն օգտակար կլինի Երևանի ձեռներեցների համայնքի համար՝ զարգացնելու իրենց տեխնիկական գիտելիքն ու բարձրացնելու իրենց ձեռնարկատիրական ոգին։ Արթուրը փորձում է թիմային աշխատանքի և ձեռներեցության մշակույթ ձևավորել, որը հանգամանորեն կպատրաստի Հայաստանի ապագա ձեռներեցներին՝ հիմնելու իրենց սկսնակ ընկերությունները և ապրանք արտադրելու համաշխարհային շուկայի համար։